text: Начало Събития Събития 2015 Започна регистрацията за Купа Мургаш 2015
  Написано от Любомир Ботушаров	Четвъртък, 20 Август 2015 11:05
  В четвъртък, 20 август, започна регистрацията за едно от най-тежките и популярни състезания край София - изкачването на вр. Мургаш.
  Както и в предишни години, то ще включва два маршрута - по-къс за хоби категориите и някои от по-ниските възрастови групи и ХСМ маршрут с необходимата дължина 60 км и с внушителна денивелация, който е в състояние да изцеди и най-силните състезатели. И тази година първенците ще се борят за наградите на Maxbike.
  Наред с формулярите за регистрация вече е готов и сайтът на състезанието, където е събрана цялата необходима и полезна информация - наредбата, описание на маршрута, списъци с регистрираните до момента и т.н. Всичко това е на адрес: http://murgash.veloclubmammut.com/.